钦定古今图书集成/明伦汇编/交谊典/第031卷 > 宋胡大初昼帘绪论 > 《读杨宫詹与屠太宰论事札子》沈周
## 钦定古今图书集成/明伦汇编/交谊典/第031卷 > 宋胡大初昼帘绪论 > 《读杨宫詹与屠太宰论事札子》沈周

“古谏无专职，士庶获胥通。今者置有位，非位默而恭。
卿相曷其然，出纳代天工。”宫詹此札子，责善太宰公。
辞严气则直，读之声沨沨。韩论及欧书，异代而合踪。
既可扶国是，抑竭朋友忠。百年无此言，友道从而隆。
朝廷罚台给，株连班直空。宰公乞摄旷，奏上何匆匆。
略弗涉救援，于是涉迎逢。急彼故缓此，意外有牢笼。
人情鄙兹疏，诋讪纷哅哅台为风纪，御给本丝纶。总
朝廷托耳目，立法由祖宗。官小系则大，责重望乃崇。
愆忒以之律，邪佞以之攻。从则如水流，不从如水壅。
士气要在养，养则其气充。折沮失謇谔，使之抱喑聋。
天王本圣明，宰公实股肱。信之如蓍龟，可以定吉凶。
慷慨能行义，岂曰无优容。难解者彭王。〈彭程王钺〉“喜怒注
宸衷，程罪终见释，钺辜终弗庸，公议皎如日，晓及三
尺童，岂宰顾不谅，而弗及童蒙。朝廷行是罚，名以惩
不供。因摄以寓援，何以鉴触龙。乞浆或得酒，求鱼庶
离鸿。言患不至此，何患听弗聪。所惜在谏垣，两挫一
岁中。”岁来其娓娓，履霜怆，凌冻不可视朝廷。长有拒
谏风，凤鸟吝不鸣。若鸣致时雍。匪为群谏地，自树弼
亮功。其日举传奉，逮谏适相同。奏名四十员，珂马耀
长冲。胥靡共趋走，俛默不敢颙。观者谓不祥，道议起
如蜂。其责将谁归，未可谢匪躬。当悯时不平，亦可悲
人穷。不鸣岂瓦鸡，不应岂木钟。岂待七年发，救焚必
怔忪。但恐缓不及，激切有缄封。令人思三原，当此热
心胸。陈乞惟恐后，剀切期必从。皎皎歌《白驹》，一往无
留踪。江湖渺吾忧，其言不可终。